钦定古今图书集成/明伦汇编/闺媛典/第016卷 > 菩萨蛮三首 南唐李后主
## 钦定古今图书集成/明伦汇编/闺媛典/第016卷 > 菩萨蛮三首 南唐李后主

花明月暗笼轻雾，今宵好向郎边去。划袜步香阶，手
提金缕鞋。画堂南畔见。一晌偎人颤。好为出来难，
教君恣意怜。

蓬莱院闭天台女，画堂昼寝无人语。抛枕翠云光，绣
衣闻异香。潜来珠锁动，惊觉鸳鸯梦。慢脸笑盈盈，
相看无限情。

铜簧韵脆锵寒竹。新声慢奏移纤玉。眼色暗相钩，秋
波横欲流。雨云流绣户来，便谐衷素。宴罢又成空。
梦迷春睡中。